cyanic-selkie/wikianc huggingface dataset:
মেইনফ্রেম কম্পিউটার
বর্ণনা
এগুলোর উচ্চ সুস্থিত অবস্থা এবং নির্ভরযোগ্যতার ফলে এগুলোকে বছর এমনকি কয়েক দশকও নিরবিচ্ছিন্নভাবে চালানো যায়। সফটওয়্যার আপগ্রেডের সময় অপারেটিং সিস্টেম বা অংশবিশেষ বিন্যস্ত করার প্রয়োজন হয়। এবং ব্যহত করা ছাড়াই তা করা যায় যদি তাতে ভার্চুয়ালাইজেন সুবিধা ব্যবহার করা হয় যেমনটা আছে আইবিএম জে/ওএস, প্যারালাল সিসপ্লেক্স বা ইউনিসিস এক্সপিসিএলে। এগুলোতে আছে কাজ ভাগ করে নেয়ার সুবিধা ফলে একটি সিস্টেমের কাজ অন্য একটি সিস্টেমকে দিয়ে তাকে আপগ্রেড বা পুনরায় ঠিকঠাক করে নেয়া যায়। মেইনফ্রেমের ব্যবহার হল উচ্চ সক্ষমতার প্রয়োজন হয় এমন জায়গায় কারণ এগুলো সাধারণত দীর্ঘমেয়াদি এবং দ্রুত হয়। যেসম কাজে খরচ বেশি এবং সময় বেশি লাগার সম্ভবনা রয়েছে সেগুলো মেইনফ্রেম করে দিতে পারে। মেইনফ্রেমের বেলায় নির্ভরযোগ্যতা, প্রাপ্যতা ও সেবা সক্ষমতাকে (আরএএস) মেইনফ্রেমের বৈশিষ্ট্যসূচক গুনাবলি হিসেবে ধরা হয়। এই সব গুণাবলিকে কাজে লাগতে হলে সঠিক পরিকল্পনা ও প্রয়োগের প্রয়োজন হয়। যদি ঠিক মত প্রয়োগ করা না হয় তবে ফলাফল হয় বাধাগ্রস্থ। আরও যোগ করা যায় যে, মেইনফ্রেম হল অন্য প্রকারের কম্পিউটার থেকে আরও বেশি নিরাপদ। এনআইএসটি আক্রম্যতা ডাটাবেজ ইউএস-সিইআরটি হার অনুযায়ী মেইনফ্রেম (যেমন আইবিএম জেডসিরিজ, ইউনিসিস ডোরাডো, ইউনিসিস লিবরা) হল সবচেয়ে নিরাপদ আক্রম্যতার দিক দিয়ে উইন্ডোজ, ইউনিক্স এবং লিনাক্সের তুলনায়।
রায়গঞ্জ বন্যপ্রাণ অভয়ারণ্য
জলবায়ু
তাপমাত্রা (সেলসিয়াসে): গ্রীষ্মে - সর্বোচ্চ ৩৮, সর্বনিম্ন ২১; শীতে - সর্বোচ্চ ২৩ সর্বনিম্ন ৬ বৃষ্টিপাতঃ ১৫৫০ mm (জুলাই থেকে সেপ্টেম্বর)।
মেইনফ্রেম কম্পিউটার
বর্ণনা
১৯৫০ দশকের শেষের দিকে বেশিরভাগ মেইনফ্রেমের কোন বাহ্যিক পারস্পরিক কোন মাধ্যম ছিল না। মেইনফ্রেমগুলোতে পাঞ্চডকার্ড, পেপার টেপ বা চৌম্বকীয় টেপের মাধ্যমে ডাটা এবং প্রোগ্রাম স্থানান্তর করত। তাদের ব্যবহার করা হত অনেকগুলো কাজ একসাথে সমাধা করা জন্য যেমন ক্রেতার বিল করা এবং সমর্থিত পারস্পরিক মিথস্ক্রিয় টার্মিনালগুলোকে আলাদাভাবে শুধু প্রায়োগিগ কাজে ব্যবহার করত, প্রোগ্রামের উন্নয়নে ব্যবহার না করে। ১৯৭০ দশকে টাইপরাইটার এবং টেলিটাইপ যন্ত্রাংশ ব্যবহার করা হত নিয়ন্ত্রণ যন্ত্র হিসেবে যদিও সেটা পরবর্তীতে কিবোর্ড/প্রদশর্নী যন্ত্র দ্বারা পরিবর্তিত হয়ে যায়। ১৯৭০ দশকের শুরুর দিকে, অনেকগুলো মেইনফ্রেমেই ছিল পারস্পরিক মিথস্ক্রিয় মাধ্যম এবং পরিচালনা করা হত টাইমশেয়ারিং কম্পিউটারের মত। যাতে একই সাথে একাধিক ব্যবহারকারী ও একই সাথে অনেক কাজ পরপর করার নির্দেশ একসাথেই চলত। ব্যবহারকারীরা বিশেষ টার্মিনাল দিয়ে কাজ করত অথবা পরে, ব্যক্তিগত কম্পিউটার থেকে টার্মিনাল ইমুলেটর সফটওয়্যারের মাধ্যমে। ১৯৮০ দশকের সময় মেইনফ্রেমগুলোতে চিত্রভিত্তিক টার্মিনাল এবং টার্মিনাল ইমুলেশন সমর্থন করত কিন্তু ব্যবহারকারী চিত্রভিত্তিক মাধ্যম তখনো শুরু হয়নি। ১৯৯০ দশকে ব্যক্তিগত কম্পিউটারে চিত্রভিত্তিক পরিচালন ব্যবস্থা আসার ফলে মেইনফ্রেমেও ব্যবহারকারীর ব্যবহার সিস্টেম পরিবর্তন হয়। ২০০০ সালের পরে বেশিরভাগ আধুনিক মেইনফ্রেমেই আংশিক বা পুরোপুরি টার্মিনালের ব্যবহার মুছে যায়। কারণ তখন ওয়েব-ঘরানার ব্যবহারকারী মাধ্যম ব্যবস্থার প্রচলন শুরু হয়।
রায়গঞ্জ বন্যপ্রাণ অভয়ারণ্য
ইতিহাস
১৯৭০ সাল থেকে পশ্চিমবঙ্গ সরকারের সামাজিক বনায়ন প্রকল্পের মাধ্যমে এলাকার উন্নতি ঘটা শুরু হয়। প্রকল্পের মাধ্যমে কদম, জারুল, শিশু এবং ইউক্যালিপটাস গাছ লাগানো হয়। ছানা তোলার সময় এশীয় শামুকখোল এবং অন্যান্য পরিযায়ী পাখির প্রজাতিগুলো কৃত্রিম বাগানে ঘোরাঘুরি করে। ১৯৮৫ সালে অফিসিয়ালি "রায়গঞ্জ বন্যপ্রাণ অভয়ারণ্য" হিসেবে চিহ্নিত করা হয়। এটি কুলিক পক্ষী অভয়ারণ্য হিসেবে পরিচিত কারণ কুলিক নদী অভয়ারণ্যটির পাশ দিয়ে প্রবাহিত।
মেইনফ্রেম কম্পিউটার
বর্ণনা
মেইনফ্রেমের অবকাঠামোর চাহিদাও কমে যায় ১৯৯০ দশকের মধ্যভাগে যখন সিমোস (সিএমওএস) মেইনফ্রেম নকশা আগের বাইপোলার প্রযুক্তিকে প্রতিস্থাপিত করে। আইবিএম দাবি করে তাদের নতুন মেইনফ্রেম কেন্দ্রীয় ডাটার শক্তি খরচ কমিয়ে এনেছে এবং শীতল রাখতে পারছে এবং এগুলো আগের সার্ভারফ্রেমগুলোর তুলনায় জায়গা কম নিচ্ছে।
রায়গঞ্জ বন্যপ্রাণ অভয়ারণ্য
প্রাণবৈচিত্র্য
এই পাখিরালয়ে ১৬৪ প্রজাতির পাখির আবাসস্থল রয়েছে। ২০০২ সালে শুমারি অনুসারে, সেবছর ৭৭,০১২টি পাখি অভয়ারণ্যটি পরিভ্রমণ করে। ২০০৩ সালে, সংখ্যাটি বাড়ে এবং ৮১,৩৮৪টিতে উন্নীত হয়। ২০০৮ সালের শুমারি অনুসারে ৯১,৫৪০টি পাখি অভয়ারণ্যটি পরিভ্রমণ করে। এবং এই পাখিরালয়ে প্রতিবছর প্রায় ৭০,০০০ থেকে ৮০,০০০ পরিযায়ী পাখি ভ্রমণ করে।
পর্যটন
এখানে প্রতিবছর পর্যটকের সংখ্যা বাড়ছে। নানা প্রজাতির পাখি দেখতে ভারত তথা বিদেশ থেকে পর্যটকেরা আসেন৷ এখানে পর্যটকদের থাকার জন্য পশ্চিমবঙ্গ সরকারের পর্যটন বিভাগের অতিথিশালা রয়েছে৷ এছাড়া রায়গঞ্জ শহরে অনেক হোটেল আছে৷ রায়গঞ্জ কলকাতার সাথে সড়ক ও রেলপথে যুক্ত৷ ডিসেম্বর থেকে ফেব্রুয়ারি পর্যন্ত সময়কালে, পশ্চিমবঙ্গ ও বিহারের বিভিন্ন জেলা থেকে অজস্র দর্শনার্থী অভয়ারণ্যটি ভ্রমণ করে, এবং তাদের অধিকাংশ পিকনিক সংগঠিত করে। তারা শুধু পাখিগুলোকে বিরক্তই করে না, জায়গা নোংরাও করে। রায়গঞ্জ সামাজিক বন বিভাগ সিদ্ধান্ত গ্রহণ করেছে যে তারা একটি পিকনিক জায়গা ভাত্তাদিঘির নিকটে তৈরি করে দেবে, সেখানে জল, ছায়া, টয়লেট, ছোট পার্ক এবং হাঁটার রাস্তার সুবিধা থাকবে।
প্রাণবৈচিত্র্য
এই বন্যপ্রাণ অভয়ারণ্যে স্থানীয় কিছু প্রাণী যেমন, শিয়াল, খেঁকশিয়াল, খরগোশ, বনবিড়াল প্রভৃতি আশ্রয় পেয়েছে। এছাড়া বিভিন্ন প্রকার কাঁকড়া ও মাছ পাওয়া যায়। প্রতি বছর জুন মাস থেকে অভয়ারণ্যটি পরিযায়ী পাখিতে ভরে যায়। এশীয় শামুকখোল, বক, পানকৌড়ি ইত্যাদি পাখি দেখা যায়।
শিবপ্রসাদ চট্টোপাধ্যায়
শিবপ্রসাদ চট্টোপাধ্যায় (২২ ফেব্রুয়ারি ১৯০৩ – ২৭ ফেব্রুয়ারি ১৯৮৯) ছিলেন ভারতের একজন ভূগোলবিদ এবং ক্যালকাটা জিয়োগ্রাফিক্যাল সোসাইটি র প্রতিষ্ঠাতা (যা বর্তমানে জিয়োগ্রাফিক্যাল সোসাইটি অফ ইন্ডিয়া নামে পরিচিত)। তাঁকে ভারতীয় ভূগোলের জনক হিসেবে অভিহিত করা হয়। তিনি ১৯৬৪-৬৮ খ্রিস্টাব্দ পর্যন্ত আন্তর্জাতিক ভৌগোলিক ইউনিয়নের সভাপতি ছিলেন। তিনি ভারতের উত্তর পূর্বাঞ্চলের রাজ্য মেঘালয়ের নামকরণ করেছিলেন। ১৯৮৫ খ্রিস্টাব্দে ভারত সরকার তাঁকে পদ্মভূষণ পুরস্কারে ভূষিত করে।
জন্ম ও শিক্ষাজীবন
অধ্যাপক শিবপ্রসাদ চট্টোপাধ্যায় ১৯০৩ খ্রিস্টাব্দের ২২ ফেব্রুয়ারি শান্তিপুরে জন্মগ্রহণ করেন। শান্তিপুরেরই প্রাথমিক বিদ্যালয় থেকে তিনি প্রথম শিক্ষাগ্রহণ করেন। শৈশব থেকেই তিনি পড়াশোনায় তার বুদ্ধিমত্তার পরিচয় দেন। পরবর্তীতে কলকাতার বঙ্গবাসী কলেজ থেকে স্নাতক হওয়ার পর স্নাতকোত্তরের জন্য বেনাসর হিন্দু বিশ্ববিদ্যালয়ে ভর্তি হন। সেখান থেকে ১৯২৬ খ্রিস্টাব্দে ভূতত্ত্বে এম.এস.সি. ডিগ্রি অর্জন করার পর পরবর্তী উচ্চ শিক্ষার জন্য ইংল্যান্ড ও ফ্রান্সে যান। প্যারিসের সোরবোর্ন বিশ্ববিদ্যালয়ে (ইউনিভার্সিটি দে প্যারিস) বিখ্যাত ভূগোলবিদ ইমানুয়েল ডি. মর্তোনে এবং পল ভিদাল দে লা ব্লাচ এর অধীনে অসমের দুটি জেলা- গারো, খাসি ও জয়ন্তিয়া পাহাড়ের উপত্যকার ভূবিদ্যা নিয়ে গবেষণা করে প্যারিসের বিশ্ববিদ্যালয় থেকে ১৯৩৬ খ্রিস্টাব্দে ডি. লিট. ডিগ্রি লাভ করেন। তিনি তার গবেষণাগ্রন্থ- লে প্লাটু দে মেঘালায়া (Le Plateau de Meghalaya)-এ মেঘপুঞ্জের পাহাড়ি এলাকাটিকে নাম দিয়েছিলেন- মেঘালয়। এটি মোনোগ্রাফ তথা প্রবন্ধাকারে প্রকাশিত হওয়ার ৩৪ বৎসর পর ১৯৭০ খ্রিস্টাব্দে জন্ম হয় স্বশাসিত মেঘালয়ের এবং পূর্ণরাজ্যের মর্যাদা পায় ১৯৭১ খ্রিস্টাব্দে। ভারত সরকার এই রাজ্যের নামকরণে শিবপ্রসাদ চট্টোপাধ্যায়ের দেওয়া নামটি গ্রহণ করেছিল।
কর্মজীবন
১৯২৮ খ্রিস্টাব্দে ডক্টর চট্টোপাধ্যায় রেঙ্গুন বিশ্ববিদ্যালয়ের ভূতত্ব ও ভূগোল বিভাগের প্রধান হিসেবে নিযুক্ত হন এবং ১৯৩৩ খ্রিস্টাব্দে তিনি উচ্চশিক্ষার জন্য ইউরোপ গমন করেন। পরবর্তীতে ভারতে ফিরে আসার পর তিনি কলকাতা বিশ্ববিদ্যালয়ের যোগদান করেন এবং শিক্ষক প্রশিক্ষণ বিভাগে ভূগোল বিষয়কে অন্তর্ভুক্ত করেন। ১৯৩৯ এবং ১৯৪১ খ্রিস্টাব্দে যথাক্রমে স্নাতক ও স্নাতকোত্তর পর্যায়ের ডিগ্রিকোর্সে কলকাতা বিশ্ববিদ্যালয়ে ভূগোল বিভাগের সূচনা করেন। কলকাতা বিশ্ববিদ্যালয়ে তিনি ভূগোল বিভাগের প্রধান ও অধ্যাপক নিযুক্ত হন। তিনি আজীবন এই বিভাগের সঙ্গে যুক্ত ছিলেন এবং ১৯৬৭ খ্রিস্টাব্দে অবসর গ্রহণের পরেও সাম্মানিক অধ্যাপক হিসেবে দায়িত্ব পালন করেন।
তিনি সমগ্র ভারতের ভৌগোলিক চরিত্র নিয়ে গবেষণা ও উন্নতির জন্য একটি ভৌগোলিক সমাজের প্রয়োজনীয়তা অনুভব করেন এবং এর জন্য কলকাতাকে উপযুক্ত স্থান হিসেবে মনে করেন। ফলস্বরূপ, ১৯৩৩ খ্রিস্টাব্দের ২৯ জুলাই তিনি কলকাতায় কলকাতা ভৌগোলিক সোসাইটি প্রতিষ্ঠা করেন। বর্তমানে এটি জিয়োগ্রাফিক্যাল সোসাইটি অফ ইন্ডিয়া নামে পরিচিত।
সুনীল শেঠি
পেশা
সুনিল শেঠী অভিনীত প্রথম চলচ্চিত্র ছিলো বলবান (১৯৯২) যেটিতে তিনি দিব্যা ভারতীর বিপরীতে অভিনয় করেছিলেন। চলচ্চিত্রটি মোটামুটি দর্শপ্রিয়তা পেয়েছিলো এবং সুনীল এই চলচ্চিত্রের মাধ্যমে একজন একশন হিরো এর পরিচিত পেয়ে গিয়েছিলেন ছোটোখাটোভাবে। এরপর তিনি বেশকয়েক গুরুত্বপূর্ণ চলচ্চিত্রে কাজ করার সুযোগ পান যেমনঃ দিলওয়ালে (১৯৯৪), অন্ত (১৯৯৪), মহড়া (১৯৯৪), গোপী কিষাণ (১৯৯৪), কৃষ্ণ (১৯৯৬), সাপুত (১৯৯৬), রক্ষক (১৯৯৬), বর্ডার (১৯৯৭), ভাই (১৯৯৭), হেরা ফেরি (২০০০), ধড়কন (২০০০) ইয়ে তেরা ঘর ইয়ে মেরা ঘর (২০০১), ম্যায় হুঁ না (২০০৪) এবং রেড এলার্টঃ দ্যা ওয়ার উইদিন (২০১০). ২০০৫ সালে তিনি তার ইংরজি নামের বানানে পরিবর্তন আনেন 'আই' এর পরে 'ই' এনে।
নব্বইয়ের দশক জুড়ে সুনীল মারামারির চলচ্চিত্রে অভিনয় করতেন, তবে দশকটির শেষের দিকে নায়কের ভূমিকায় অবতীর্ণ হন। ২০০০-এর দশকের শুরু দিকে সুনীল পুরোদস্তুর নায়ক হয়ে গিয়েছিলেন। ২০০১ সালের পিয়ার ইশক অর মহাব্বাত ছিলো দারুণ রোমান্টিক চলচ্চিত্র; এটাতে তিনি ইশা কোপিকর এবং অর্জুন রামপাল।
ধড়কন চলচ্চিত্রের জন্য সুনীল ফিল্মফেয়ার পুরস্কার জিতেছিলেন খল অভিনেতা হিসেবে ভালো অভিনয় করার জন্য। সুনীল তিনটি চলচ্চিত্র নিজেই প্রযোজনা করে অভিনয় করেছিলেন, এগুলো হলো খেল, রক্ত এবং 'ভাগম ভাগ''।
টেলিভিশন
সাহারা ওয়ান টিভিতে সুনীল বিগেস্ট লুজার জিতেগার সঞ্চালক ছিলেন. এছাড়াও & টিভি তেও তিনি উপস্থাপক ছিলেন।
রেস্টুরেন্ট
মুম্বাইতে সুনীলের ভালো রেস্টুরেন্ট ব্যবসা রয়েছে. মুম্বাইতে তিনি বার এবং ক্লাবের ব্যবসাও করেন. একজন ব্যবসাসফল মানুষ হিসেবে সুনীল মুম্বাইতে পরিচিত.
সেলিব্রিটি ক্রিকেট লীগ
সেলিব্রিটি ক্রিকেট লীগে সুনীল মুম্বাই হিরোজে ক্যাপ্টেন হিসেবে কাজ করেছেন.
শ্রীলঙ্কাতে পুরস্কার বিতরণী অনুষ্ঠানে
২০১৪ এবং ২০১৬ বলিউডের আইফা পুরস্কার বিতরণী অনুষ্ঠানে সুনীল ছিলেন প্রধান সঞ্চালক, তার সঙ্গে ছিলেন অনিল কাপুর, বিপাশা বসু এবং নেহা ধুপিয়া।
ব্যক্তিগত জীবন
সুনিল একটি তেলেগুভাষী পরিবারে জন্মেছিলেন, ১৯৬১ সালের ১১ই আগস্টে ম্যাঙ্গালোরে।
তার স্ত্রীর নাম হচ্ছে মানা শেঠি, তাদের দুই সন্তান, একজন অভিনেত্রী আথিয়া শেঠি (জন্মঃ ১৯৯২) এবং অহন (পেশাঃ অজানা) (১৯৯৬). ২০১৫ সালে আথিয়া আদিত্য পাঞ্চোলির ছেলে সূর্য পাঞ্চোলির সঙ্গে হিরোতে অভিনয় করেছিলেন।
সুনীলের স্ত্রী মানা'র একটি এনজিও রয়েছে যেটি গরীব মানুষদের জন্য কাজ করে. সুনিল মুষ্টিযুদ্ধে একজন ভালো পারদর্শী। তার স্ত্রীর অনেক বিপণী বিতানে কাপড়ের দোকান এবং খাবারের দোকান আছে।
পরিচালক সাজিদ নাদিয়াদওয়ালা সুনীলের ছেলে অহনকে চলচ্চিত্রে নেবেন বলে জানিয়েছেন.
রায়ান ডাহল
রায়ান ডাহল (জন্ম ১৯৮১ সালে) একজন আমেরিকান সফ্টওয়্যার প্রকৌশলী যিনি ডি-ফ্যাক্টো নোড.জেএস যা জাভাস্ক্রিপ্ট -এর একটি রানটাইম তৈরির পাশাপাশি Deno JavaScript / TypeScript রানটাইম তৈরির জন্য সবচেয়ে বেশি পরিচিত।
প্রাথমিক জীবন এবং শিক্ষা
ডাহল ক্যালিফোর্নিয়ার সান দিয়েগোতে বড় হয়েছেন। তার মা তাকে একটি Apple IIc এনেছিলেন যখন তার বয়স ছিল মাত্র ৬ বছর, প্রযুক্তির সাথে তার প্রথম অভিজ্ঞতা ছিলো এটি। রায়ান সান দিয়েগোতে একটি কমিউনিটি কলেজে পড়াশোনা করেন এবং পরে ইউ.সি সান দিয়েগোতে স্থানান্তরিত হন, এবং সেখানে তিনি গণিত নিয়ে পড়াশুনা করেন। তিনি রচেস্টার বিশ্ববিদ্যালয়ে গণিত নিয়ে পড়াশুনা করার জন্য, গ্র্যাড স্কুলে ভর্তি হন যেখানে তিনি বীজগণিতের টপোলজি অধ্যয়ন করেন, যা তিনি কয়েক বছর ধরে "খুব বিমূর্ত এবং সুন্দর" বলে মনে করেন কিন্তু পরে এতে বিরক্ত হয়ে পড়েন কারণ "এটি বাস্তব জীবনে এর তেমন কোনো প্রায়োগিক দিক ছিল না।" স্নাতক শেষ করার পর তিনি পিএইচডি করা শুরু করেন। কিন্তু শেষ পর্যন্ত এটি ছেড়ে দেন কারণ তিনি তার বাকি জীবন গণিতে উৎসর্গ করতে চাননি। পরিবর্তে তিনি দক্ষিণ আমেরিকা চলে যান, যেখানে তিনি রুবিতে ওয়েব অ্যাপস তৈরি করা শুরু করেন।
কর্মজীবন
২০০৯ সাল থেকে নোড প্রকল্পে কাজ করার পর, ডাহল জানুয়ারী, ২০১২-এ ঘোষণা করেন যে তিনি প্রকল্প থেকে সরে আসবেন এবং এনপিএম-এর নির্মাতা এবং প্রাক্তন জয়েন্ট কর্মচারী আইজ্যাক জেড. স্লুয়েটারের হাতে ক্ষমতা তুলে দেন।
"'After three years of working on Node, this frees me up to work on research projects. I am still an employee at Joyent and will advise from the sidelines but I won’t be involved in the day-to-day bug fixes.”" যার সম্ভাব্য অনুবাদ : "নোডে তিন বছর কাজ করার পর, এটি আমাকে গবেষণাধর্মী প্রকল্পে কাজ করতে উৎসাহিত করে। আমি এখনও জয়েন্টের একজন কর্মচারী এবং পাশে থেকে পরামর্শ দেব কিন্তু আমি প্রতিদিনের বাগ সংশোধনের সাথে জড়িত থাকব না।"
২০১৮ সালে তিনি Deno তৈরি করেন, যা একটি JavaScript/TypeScript রানটাইম, এবং এটিও V8 ইঞ্জিন ব্যবহার করে তৈরি করা হয়েছে।
শাজিয়া মারি
শাজিয়া জান্নাত মারি (জন্ম ৮ অক্টোবর ১৯৭২) হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তান জাতীয় সংসদ এর সদস্য হিসেবে দায়িত্ব পালন করছেন। পূর্বে তিনি জুলাই ২০১২ থেকে আগস্ট ২০১৩ পর্যন্ত এবং আবার আগস্ট ২০১৩ থেকে ২০১৮ সালের মে মাস পর্যন্ত জাতীয় সংসদের সদস্য ছিলেন।
প্রারম্ভের জীবন ও শিক্ষা
তিনি ৮ই অক্টোবর ১৯৭২-এ করাচে পিতা আতা মুহাম্মদ মারির ঘরে জন্মগ্রহণ করেন।
তিনি ব্যাচেলর অব আর্টস ডিগ্রি অর্জন করেছেন।
রাজনৈতিক কর্মজীবন
সিন্ধুর প্রদেশের প্রাদেশিক তথ্য মন্ত্রী হিসেবে নিযুক্ত হওয়ার আগে ২০০৮ থেকে ২০১০ সাল পর্যন্ত সিন্ধুর প্রদেশের প্রাদেশিক বিদ্যুৎ মন্ত্রী হিসেবে দায়িত্ব পালন করেন।
পাকিস্তান পিপলস পার্টি-এর (পিপিপি) প্রতিনিধিত্বকারী হিসেবে ২০০৮ সালের পাকিস্তানের সাধারণ নির্বাচনে তিনি পিএস-১৩৩ থেকে সিন্ধুর প্রাদেশিক পরিষদে পুনরায় নির্বাচিত হন মহিলাদের জন্য সংরক্ষিত আসনে। জুলাই ২০১২-এ, তিনি আসনটি থেকে পদত্যাগ করেন।
জুলাই ২০১২-এ, সিন্ধু থেকে নারীদের জন্য সংরক্ষিত আসনে পিপিপির প্রার্থী হিসেবে তিনি পাকিস্তান জাতীয় সংসদ-এর সদস্য নির্বাচিত হন।
২০১৩ সালে তিনি এনএ-২৩৫ (সানগড়-২) আসনটি থেকে পাকিস্তানের সাধারণ নির্বাচনে লড়েছিলেন কিন্তু সফল হননি।
২০১৩ সালের নির্বাচনে নারীদের জন্য সংরক্ষিত আসনে তিনি জাতীয় সংসদে পুনরায় নির্বাচিত হন।
জুলাই ২০১৩-এ, উপনির্বাচনে তিনি এনএ-২৩৫ (সানগড়-২) থেকে জাতীয় সংসদে পুনরায় নির্বাচিত হন।
তিনি পাকিস্তানের সাধারণ নির্বাচন, ২০১৮-এ পিপিপির প্রার্থী হিসাবে এনএ-২১৬ (সানগড়-২) থেকে জাতীয় সংসদে পুনরায় নির্বাচিত হন। একই নির্বাচনে সিন্ধু থেকে মহিলাদের জন্য সংরক্ষিত আসনে পিপিপির প্রার্থী হিসাবে তিনি জাতীয় সংসদে পুনরায় নির্বাচিত হন।
মি টু আন্দোলন
"মি টু" এর উদ্দেশ্য নীরবতা ভাঙার উপর ভিত্তি করে অন্যান্য সামাজিক ন্যায়বিচার ও ক্ষমতায়ন আন্দোলনের অনুরূপ, যেমনটি প্রাথমিকভাবে বার্ক ও পরে যারা কৌশলটি গ্রহণ করেছিলেন তাদের কণ্ঠস্বর ছিল, যৌন নির্যাতিত ব্যক্তিদের সংখ্যার শক্তির মাধ্যমে সহানুভূতি এবং সংহতির মাধ্যমে যৌন নির্যাতিত ব্যক্তিদের ক্ষমতায়ন করা। বিশেষ করে কর্মক্ষেত্রে যৌন নিপীড়ন ও হয়রানি থেকে কতজন বেঁচে আছে তা দৃশ্যমানভাবে প্রদর্শন করে, বিশেষ করে তরুণ ও দুর্বল নারী -পুরুষ।
২০১৭ সালের অক্টোবর মাসে শুরুর দিকে হার্ভে ওয়াইনস্টাইনের বিরুদ্ধে ব্যাপকভাবে যৌন নির্যাতনের অভিযোগ প্রকাশের পর আন্দোলন সোশ্যাল মিডিয়ায় হ্যাশট্যাগ হিসেবে ভাইরালভাবে ছড়িয়ে পড়তে শুরু করে। আমেরিকান অভিনেত্রী অ্যালিসা মিলানো টুইটারে ২০১৭ সালের ১৫ই অক্টোবর পোস্ট করেছিলেন, "যৌন হয়রানি বা নির্যাতনের শিকার সমস্ত মহিলারা যদি একটি স্ট্যাটাস হিসাবে 'মি টু' লিখে থাকেন, তাহলে আমরা মানুষকে সমস্যাটির মাত্রা সম্পর্কে ধারণা দিতে পারি"। তিনি একটি বন্ধুর কাছ থেকে এই ধারণা পেয়েছিলেন।   আমেরিকান সেলিব্রিটি গ্বিনিথ প্যালট্রো, অ্যাশলে জুড, জেনিফার লরেন্স, ও উমা থুরম্যানের বেশ কয়েকটি উচ্চ-পদস্ত পোস্ট ও প্রতিক্রিয়া শীঘ্রই অনুসরণ করা হয়েছিল।
ব্যাপকভাবে মিডিয়া প্রচার ও যৌন হয়রানির আলোচনা, বিশেষ করে হলিউডে, উচ্চপদস্থ পদ থেকে বহিষ্কৃত হওয়ার পাশাপাশি সমালোচনা ও প্রতিক্রিয়ার সৃষ্টি হয়।
লক্ষ লক্ষ মানুষ ইংরেজিতে এই পদ্ধতিতে বাক্যাংশ এবং হ্যাশট্যাগ ব্যবহার শুরু করার পর, অভিব্যক্তিটি আরও কয়েক ডজন ভাষায় ছড়িয়ে পড়তে শুরু করে। এই সম্প্রসারণের সাথে সুযোগ কিছুটা বিস্তৃত হয়েছে, এবং বার্ক সম্প্রতি এটিকে প্রান্তিক জনগোষ্ঠীর প্রান্তিক জনগণের জন্য ন্যায়বিচারের জন্য একটি আন্তর্জাতিক আন্দোলন হিসেবে উল্লেখ করেছেন।
বাংলাদেশ
২০১৮ সালে সামাজিক মাধ্যমে বাংলাদেশি বংশোদ্ভূত আইরিশ মডেল মাকসুদা আক্তার প্রিয়তি সামাজিক মাধ্যম ফেইসবুকে তার অ্যাকাউন্ট থেকে ২০১৫ সালে তার হওয়া যৌন নিপীড়নের কথা বলেন। যেটি মি-টু আন্দোলনের ধারাবাহিকতা বলে বিভিন্ন গণমাধ্যমে প্রকাশিত হয়। ২০১৯ সালে বাংলাদেশে এটি আলোচনার সৃষ্টি করে ‍কিন্তু নারীদের মাঝে জোরালো আলোড়ন তৈরি করতে পারেনি।
ইরেন জোলিও-ক্যুরি
ইরেন জোলিও-ক্যুরি (Irène Joliot-Curie; জন্ম: ১২ সেপ্টেম্বর, ১৮৯৭ - মৃত্যু: ১৭ মার্চ, ১৯৫৬) ছিলেন বিখ্যাত ফরাসি বিজ্ঞানী। এছাড়াও, তিনি মারিয়া স্ক্লদভ্‌স্কা ক্যুরি এবং পিয়ের ক্যুরি দম্পতির কন্যা ও ফ্রেদেরিক জোলিও-ক্যুরি'র স্ত্রী ছিলেন। তিনি এবং তার স্বামী ফ্রেদেরিক জোলিও-ক্যুরি'র সাথে যৌথভাবে কৃত্রিম তেজস্ক্রিয় পদার্থ আবিস্কারের ফলে রসায়নশাস্ত্রে নোবেল পুরস্কার লাভ করেন। ক্যুরি দম্পতির এ সাফল্যের প্রেক্ষাপটে অদ্যাবধি সফলতম নোবেল বিজয়ী পরিবার হিসেবে আসীন রয়েছে।
প্রারম্ভিক জীবন
থাম্ব|গবেষণায় ব্যস্ত ও তার মা মারি ক্যুরি, ১৯২৫ সাল ফ্রান্সের প্যারিসে ইরেন ক্যুরি জন্মগ্রহণ করেন। ১০ বছর বয়সে একবছর মেয়াদী সনাতনী শিক্ষাগ্রহণের পর পিতা-মাতা তার মধ্যে অসম্ভব গাণিতিক বুদ্ধিমত্তার ছাপ দেখতে পান। কিন্তু প্রাতিষ্ঠানিক দক্ষতা আনয়ণে আরো বেশি প্রতিকূল পরিবেশ মোকাবেলা করতে হয় তাদেরকে। মারি ক্যুরি বেশ কয়েকজন প্রখ্যাত ফরাসি ব্যক্তিত্বসহ পদার্থবিদ পোল লঁজ্যভাঁ -র সহায়তায় দ্য কোঅপরাটিভ নামে একটি অনানুষ্ঠানিক শিক্ষা পদ্ধতির সূচনা করেন যা ফ্রান্সের শিক্ষাব্যবস্থার তুলনায় ভিন্নতর ছিল। এ পদ্ধতিতে একজন অভিভাবক অন্যের সন্তানকে পড়াশোনা করানোর জন্যে বাড়িতে গিয়ে পড়াতেন। এর শিক্ষাসূচী মানসম্পন্ন ছিল এবং বিজ্ঞান ও বৈজ্ঞানিক গবেষণার পাশাপাশি বৈচিত্র্যপূর্ণ বিষয় হিসেবে নিজস্ব অভিব্যক্তি প্রকাশ ও খেলার ছলে চীনা ভাষা এবং ভাস্কর্যকলাও শেখানো হতো।
এ শিক্ষাপদ্ধতি দুই বছরের জন্যে স্থায়ী হয়েছিল। এরপর ১৯১২ থেকে ১৯১৪ সাল পর্যন্ত তাকে পুনরায় অর্থোডক্সের পরিবেশে শেখার জন্যে প্যারিসের কেন্দ্রস্থলে অবস্থিত কলেজ সেভিনেতে ভর্তি করানো হয়। অতঃপর সরবোনে বিজ্ঞান অনুষদে ভর্তি হয়ে তিনি তার ব্যাকালরেট ডিপ্লোমা অর্জন করেন। কিন্তু প্রথম বিশ্বযুদ্ধজনিত কারণে তার পড়াশোনা ব্যাহত হয়েছিল।
ব্যক্তিগত জীবন
ডি.এসসি ডিগ্রী অর্জনের শেষদিকে ১৯২৪ সালে ব্যবহারিক পরীক্ষাগারের দিক-নির্দেশনায় তেজস্ক্রিয় রাসায়নিক গবেষণায় তরুণ রাসায়নিক প্রকৌশলী ফ্রেদেরিক জোলিও'র কাছ থেকে শিক্ষাগ্রহণ করেন। ঐ সময় ফ্রেদেরিক জোলিও রেডিয়াম ইনস্টিটিউটে বিখ্যাত মহিলা বিজ্ঞানী মারি ক্যুরি'র সহকারী হিসেবে কাজ করছিলেন। একপর্যায়ে ইরেন ক্যুরি ফ্রেদেরিক জোলিওকে ভালবেসে ফেলেন। ৪ অক্টোবর, ১৯২৬ সালে প্যারিসে তারা বিবাহবন্ধনে আবদ্ধ হন। উভয়েই তাদের গোত্র নাম পরিবর্তন করে জোলিও-ক্যুরি রাখেন। এ দম্পতির দুই সন্তান রয়েছে। বিয়ের এগারো মাস পর হেলেন এবং ১৯৩২ সালে পিয়ের জন্মগ্রহণ করেন। তন্মধ্যে - হেলেন খ্যাতনামা পদার্থবিদ এবং পিয়ের জীববিজ্ঞানী হিসেবে পরিচিতি পেয়েছেন।
জোলিও তার জীবনের শেষদিকে অরসেতে পরমাণু পদার্থবিদ্যা কেন্দ্র প্রতিষ্ঠায় মনোনিবেশ করেন। সেখানেই তার সন্তানেরা উচ্চ শিক্ষালাভ করেন।
গবেষণা কর্ম
১৯২৮ সালে স্বামী-স্ত্রী একসাথে পারমাণবিক পদার্থবিদ্যা সম্পর্কীয় গবেষণায় মনোনিবেশ করেন। তাদের পরীক্ষা-নিরীক্ষা কর্মে পজিট্রন এবং নিউট্রনকে একত্রে দেখতে পান যা ফলাফলে আশানুরূপ হয়নি। এ গুরুত্বপূর্ণ গবেষণার ফলাফলকে কেন্দ্র করে কার্ল ডেভিড এন্ডারসন এবং জেমস চ্যাডউইক কর্তৃক ১৯৩২ সালে নিউট্রন আবিস্কৃত হয়। এ আবিস্কারগুলো ১৮৯৭ সালে জে. জে. থমসনের ইলেকট্রন আবিস্কারের পাশাপাশি আলোচিত হতে থাকে ও জন ডাল্টনের পরমাণু গঠন তত্ত্বের স্থলাভিষিক্ত হয়। ১৯৩৫ সালে জোলিও-ক্যুরি দম্পতি রসায়নশাস্ত্রে নোবেল পুরস্কার লাভ করেন। কৃত্রিম তেজস্ক্রিয়তা আবিস্কারের দরুন তাদের এ মূল্যায়ন করা হয়। এরফলে স্বল্পকালীন সময়ের জন্যে বোরন, ম্যাগণেসিয়াম এবং অ্যালুমিনিয়াম সহযোগে আলফা উপাদান থেকে রেডিওআইসোটোপ তৈরী করা সম্ভবপর।
ইনসাইড দি অ্যাক্টরস স্টুডিও
ইনসাইড দি অ্যাক্টরস স্টুডিও (Inside the Actors Studio) হচ্ছে ব্রাভো টেলিভিশন নেটওয়ার্কে প্রচারিত একটি টক শো। যার উপস্থাপক এবং সঞ্চালক হচ্ছে জেমস লিপটন। অনুষ্ঠানটি প্রযোজনা ও পরিচলনা করেন জেফ উর্টজ, এবং এটির নির্বাহী প্রযোজক জেমস লিপটন। এই অনুষ্ঠানটি শুরু হয় ১৯৯৪ সালে এবং এটি পরিবেশন করে কেবলরেডি, যা ১২৫টি দেশে প্রায় ৮ কোটি ৯০ লক্ষ বাসায় এটি প্রচারিত হয়। বর্তমানে অনুষ্ঠানটি ধারণ করা হয় প্যালেস ইউনিভার্সিটির নিউ ইয়র্ক সিটি ক্যাম্পাসের মাইকেল শিমেল সেন্টার ফর দি আর্টস-এ।
বজলুল হক হারুন
বজলুল হক হারুন (জন্ম: ১লা মার্চ ১৯৫৪) হলেন একজন বাংলাদেশী ব্যবসায়ী ও রাজনীতিবিদ, যিনি বিএইচ হারুন নামে সমধিক পরিচিত। তিনি ঝালকাঠি-১ থেকে নির্বাচিত আওয়ামী লীগ দলীয় সংসদ সদস্য।
রাজনৈতিক জীবন
বজলুল হক হারুন ২০০৮ সাধারণ নির্বাচনে ঝালকাঠি-১ আসন থেকে প্রথম সংসদ সদস্য নির্বাচিত হয়েছিলেন। ৫ জানুয়ারি ২০১৪ সাধারণ নির্বাচনে তিনি পুনরায় সংসদ সদস্য নির্বাচিত হন। তিনি ধর্ম বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতির দায়িত্ব পালন করছেন।
বিতর্ক
বজলুল হক হারুন সংসদ সদস্য নির্বাচিত হওয়ার পর অবৈধ সম্পদ অর্জন, টাকা আত্মসাৎ সহ নানা বিতর্কে জড়িয়েছেন। তার মধ্যে একটি হল রেইনট্রি হোটেল বিতর্ক, যেখানে বিশ্ববিদ্যালয়ের দুই ছাত্রীকে অস্ত্র দেখিয়ে ধর্ষণ করা হয়েছিল এবং যাতে হারুনের ছোট ছেলে মাহির হারুন জড়িত ছিল। এছাড়া হোটেল ভবন নির্মাণ ও হোটেল চালু করতে তিনি রাজউকের কোনো নিয়মনীতি মানেননি। ২০০৮ সালে তিনি প্রিমিয়ার ব্যাংকের ভাইস চেয়ারম্যান থাকাকালীন সময়ে ব্যাংক থেকে রুমি এন্টারপ্রাইজের চেক জালিয়াতি করে ১৩৪ কোটি টাকা আত্মসাৎ করেছেন। ২০১৩ সালে তিনি রাজাপুর ডিগ্রি কলেজের ১২ জন শিক্ষক নিয়োগে দুর্নীতি করেন, যার জন্য তিনি নিয়োগ পরীক্ষা নেন ঢাকায় নিজ অফিসে।
নেল্লোর
নেল্লোর ভারতের অন্ধ্রপ্রদেশ রাজ্যর নেল্লোর জেলার একটি শহর ও জেলা সদর দপ্তর। এটি পেননা নদীর তীরে অবস্থিত এবং এটি রাজ্যের চতুর্থ বৃহত্তম ও জনবহুল শহর।
ইতিহাস
নেল্লোর চোল, পল্লব, পান্ড্য, মৌর্য্য সাম্রাজ্য, চেদি রাজবংশের খারভেলা, সাতবাহন, কাকাতী, কালিঙ্গ সাম্রাজ্যের পূর্বগঙ্গা সাম্রাজ্য, বিজয়নগর সাম্রাজ্য, কর্ণাটকের নওয়াব ও অন্যান্য রাজবংশের শাসনের অধীনে ছিল।
নেল্লোর তানজভুর মৌর্য সাম্রাজ্যের অধীনে প্রথম রাজেন্দ্র চোল শাসিত চোলার সময় থেকে অস্তিত্ব ছিল এবং খ্রিষ্টপূর্ব তৃতীয় শতাব্দীতে অশোকের শাসন ছিল। পল্লব রাজবংশের শাসকদের দ্বারা নেল্লোর অধীগ্রহণ করা হয় এবং এটি ৬ ষ্ঠ শতকের শেষের দিকে পর্যন্ত স্থায়ী ছিল, পরবর্তীকালে চোলার শাসকরা দীর্ঘকাল ধরে নেল্লোরকে শাসন করে। তেলুগু চোল ১৩ শতকের পতনের সাথে মিলিত হয়েছেন। তামিল শিলালিপিতে থেকে জানা যায় ত্রৈয়দশ শতাব্দীর ত্রয়োদশ শতাব্দীতে পতন না হওয়া পর্যন্ত চোল রাজ্যের অংশ ছিল নেল্লোর। পরে এটি কাকাতী, বিজয়নগর সাম্রাজ্য, গোলকুন্ডার সুলতানাত, মুগল সাম্রাজ্যের অংশ হয়ে ওঠে এবং আর্কোট নওয়াব ১৮ শতকে ব্রিটিশ কর্তৃক আর্কোট নওয়াব থেকে নেল্লোরকে নিয়ে নেওয়া হয়েছিল এবং ব্রিটিশ ভারতে মাদ্রাজ প্রেসিডেন্সির অংশ ছিল।
তেলুগু ভাষার উত্থানে এবং অন্ধ্র প্রদেশের রাজ্যের গঠনে শহরটির গুরুত্বপূর্ণ ভূমিকা ছিল। অন্ধ্রপ্রদেশ গঠনের জন্য মৃত্যু পর্যন্ত উপস্তিত ছিলেন নেল্লোরের পোট্রি শ্রীরামুলু।
ভূ-উপাত্ত
নেল্লোর শহর ১৪.৪৪ ডিগ্রি উত্তর ৭৯.৯৮ ডিগ্রি পূর্বে অবস্থিত। সমুদ্র সমতল হতে এর গড় উচ্চতা হল ১৮ মিটার (৫৯ ফুট)।
জনসংখ্যার উপাত্ত
২০১১ সালের আদমশুমারি অনুযায়ী, নেল্লোর শহরের জনসংখ্যা ছিল ৪,৯৯,৫৭৬ জন। গড় সাক্ষরতার হার ৮৩.৫৯% (পুরুষ ৮৭.৫৩%, মহিলা ৭৯.৫২%)যা রাজ্য গড় ৭৩.০০% -এর থেকে বেশি। শহরটিতে সাক্ষর ব্যক্তির সংখ্যা ৩,৮৭,১৯২।  শহর জনসংখ্যা বিস্তৃত ১৫ টি গ্রাম পঞ্চায়েতগুলির মধ্যে মিলিত হয়ে নেল্লোর মিউনিসিপাল কর্পোরেশনে জনসংখ্যা ৬,০০,৮৬৯ জন।
অর্থনীতি
এই শহরে কিছু শিল্প কারখানা গড়ে উঠেছে, যেমন নিপ্পো ব্যাটারি কারখানা, আপা চামড়া জুতা কারখানার ইত্যাদি। পূর্ব দিকে সমুদ্র ও উর্বর জমির প্রান্তিকতা ও জলবিদ্যুৎ প্রাচুর্যতা কৃষি সমৃদ্ধির দিকে নিয়ে যায়। এই এলাকার সর্বাধিক উৎপাদক শিল্প হল চিংড়ি চাষ।
কেপিসিএল কর্তৃক কৃষ্ণাপত্তনাম ইফ্রাটেক প্রাইভেট লিমিটেড দ্বারা বন্দরের নিকটবর্তী ১২,০০০ একর বিশেষ অর্থনৈতিক অঞ্চল (এসইজেড) স্থাপন করা হচ্ছে। এসিজেড ₹৬,০০০ কোটি টাকা বিনিয়োগ করে এবং ৩০,০০০ সরাসরি কর্মসংস্থান তৈরির প্রত্যাশা করে। এসিজেড মাহিন্দ্র ইঞ্জিনিয়ারিং দ্বারা ডিজাইন করা হচ্ছে এবং এটি একটি মাল্টি-প্রোডাক্ট এসিজেড।
সংস্কৃতি
বার্ষিক রটেলা পান্ডুগা/রতীয়ান কি ঈদ সোনারাল চেরুভু'য়ের তীরে বারো শহীদ দরগাহ (বারো শহীদদের মঠ)-এ বার্ষিক উৎসব অনুষ্ঠান হয়। ঘটনাটি রোটস (ফ্ল্যাট ব্রেড) বিনিময় এবং সমস্ত ধর্মীয় পটভূমি থেকে দর্শকদের আকর্ষণ করার ফলে এটি জনসাধারণের মধ্যে পরিচিতি পেয়েছে।
শিক্ষা
রাজ্য বিদ্যালয় শিক্ষা বিভাগের সরকারি, অনুমোদিত এবং বেসরকারি বিদ্যালয়গুলিতে প্রাথমিক ও মাধ্যমিক স্তরের শিক্ষা প্রদান করা হয়।  বিভিন্ন বিদ্যালয় দ্বারা নির্দেশিত শিক্ষার মাধ্যম হল ইংরেজি ও তেলুগু।
মিডিয়া
জাহিনিরিট সংবাদপত্র ও লয়ার উইকলি (আইনজীবী সাপ্তাহিক) নামে দুটি পত্রিকা নেল্লোর থেকে প্রকাশিত হয়। উপরন্তু, এনাডু এবং সাকশি নামে দুটি পত্রিকার নেল্লোরের স্থানীয় সংস্করণ মুদ্রণ করা হয়।
গুল বুখারি
গুল বুখারী একজন ব্রিটিশ পাকিস্তানি উদার সাংবাদিক এবং কলামিস্ট যিনি পাকিস্তান সেনাবাহিনীর সমালোচনার জন্য পরিচিত। তিনি লাহোরে অবস্থিত, বুখারী দ্য নেশন এবং কালের বর্তমান বিষয় বিশ্লেষক ওয়াক্ট নিউজের কলামিস্ট ।
জুন ২০১৮ সালে, পাকিস্তান সেনাবাহিনীর মাধ্যমে তাকে কয়েক ঘণ্টা ধরে অপহরণ করা হয়েছিল, অভিযোগ করা হয়েছিল।
তপেন সিগা
তপেন সিগা ভারতের অরুণাচল প্রদেশের একজন রাজনীতিবিদ। তিনি অরুনাচলের উচ্চ সুবানসিড়ি জেলার দপোরিজো থেকে প্রাদেশিক পরিষদের সদস্য। তিনি ভারতীয় জনতা পার্টির সদস্য।
গুল বুখারি
প্রাথমিক জীবন এবং শিক্ষা
বুখারী কিন্নার্ড কলেজ এবং লাহোর ইউনিভার্সিটি অফ ম্যানেজমেন্ট সায়েন্স বিষয়ে স্নাতক ছিলেন।
অভিষেক ঝুনঝুনওয়ালা
অভিষেক অরুণকুমার ঝুনঝুনওয়ালা (अभिषेक झुनझुनवाला; জন্ম ১ ডিসেম্বর ১৯৮২) একজন ভারতীয় প্রথম-শ্রেণীর ক্রিকেটার। ইন্ডিয়ান প্রিমিয়ার লিগে রাজস্থান রয়্যালসের হয়ে চুক্তিবদ্ধ হওয়ার আগে তিনি ইন্ডিয়ান ক্রিকেট লিগ টুয়েন্টি২০ প্রতিযোগিতায় রয়্যাল বেঙ্গল টাইগার্স এবং ভারতীয় বিশ্ব দলের হয়ে খেলেছিলেন। রয়্যালসের হয়ে তার দ্বিতীয় ম্যাচে তিনি হাফ সেঞ্চুরি করেন।
আইপিএলের ৪র্থ মৌসুমে তিনি পুনে ওয়ারিয়র্স ইন্ডিয়ার হয়ে খেলেছিলেন। আইপিএলের ৫ম মরসুমে তিনি ডেকান চার্জার্সে চলে যান।
অভি এখন টেডিংটন সিসি-তে খেলছেন এবং রিচমন্ড সিসি থেকে টেডিংটনের ক্রিকেট ডিরেক্টর হয়েছেন।
বেলুচিস্তান
বেলুচিস্তান বা বালোচিস্তান (বেলুচি ভাষায়: بلوچستان) বলতে নিচের যেকোনটি বোঝাতে পারে:
Белуджистан (значения)
দমদম লোকসভা কেন্দ্র
দমদম লোকসভা কেন্দ্রটি উত্তর চব্বিশ পরগনা জেলার অংশ জুড়ে বিস্তৃত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- খড়দহ বিধানসভা কেন্দ্র, দমদম উত্তর বিধানসভা কেন্দ্র, পানিহাটি বিধানসভা কেন্দ্র, কামারহাটি বিধানসভা কেন্দ্র, বরানগর বিধানসভা কেন্দ্র, দমদম বিধানসভা কেন্দ্র ও রাজারহাট গোপালপুর বিধানসভা কেন্দ্র
খড়দহ বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর চব্বিশ পরগনা জেলার অন্তর্গত। বিধানসভা কেন্দ্রটির মূল কার্যালয় খড়দহ শহরে অবস্থিত। এটি তফসিলি জাতি ও তফসিলী উপজাতিদের জন্য নয়।
দমদম উত্তর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর চব্বিশ জেলার অন্তর্গত। বিধানসভা কেন্দ্রটির মূল কার্যালয় দমদম উত্তরে অবস্থিত।
কামারহাটি বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর চব্বিশ পরগণা জেলার অন্তর্গত। বিধানসভা কেন্দ্রটির মূল কার্যালয় কামারহাটি শহরে অবস্থিত।
বরানগর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর চব্বিশ পরগণা জেলার অন্তর্গত। বিধানসভা কেন্দ্রটির মূল কার্যালয় বরানগরে অবস্থিত।
দমদম বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর চব্বিশ পরগণা জেলার অন্তর্গত। বিধানসভা কেন্দ্রটির মূল কার্যালয় দমদমে অবস্থিত।
রাজারহাট গোপালপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি উত্তর চব্বিশ পরগণা জেলার অন্তর্গত। বিধানসভা কেন্দ্রটির মূল কার্যালয় রাজারহাট গোপালপুরে অবস্থিত।
দমদম লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত দমদম সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। দমদম আসনের বর্তমান সংসদ সদস্য হলেন টিএমসি-এর শ্রী সৌগত রায়।
রোবের্তো সোলদাদো
রোবের্তো সোলদাদো রিয়ো (Roberto Soldado Rillo); (জন্মঃ ২৭ মে ১৯৮৫) হলেন একজন স্পেনীয় পেশাদার ফুটবল খেলোয়াড়; যিনি একজন স্ট্রাইকার হিসেবে প্রিমিয়ার লিগ প্রতিযোগিতায় টেনহ্যাম হটস্পার এর হয়ে খেলে থাকেন।
কাজিমিয়া
আল-কাজিমিয়া (ٱلْكَاظِمِيَّة, ) বা আল-কাজিমাইন (ٱلْكَاظِمَيْن) হল ইরাকের বাগদাদ শহরের উত্তরপ্রান্তের একটি শহরতলি৷ এটি নগরকেন্দ্র থেকে প্রায় দূরে এবং দজলা নদীর পশ্চিম তীরে অবস্থিত। এছাড়া আল-কাজিমিয়া বাগদাদ প্রদেশের নয়টি প্রশাসনিক জেলার একটি। এখানে আল-কাজিমিয়া মসজিদ অবস্থিত হওয়ার কারণে জায়গাটি দ্বাদশী শিয়া মুসলমানদের কাছে খুবই গুরুত্বপূর্ণ তীর্থস্থান হিসাবে বিবেচিত হয়।
সিক্রেট রয়্যাল ইন্সপেক্টর অ্যান্ড জয়
সিক্রেট রয়্যাল ইন্সপেক্টর অ্যান্ড জয় হচ্ছে একটি দক্ষিণ কোরিয়ার টেলিভিশন সিরিজ যা ওক টেইক-ইয়ন এবং কিম হাই-ইয়ুন অভিনীত। এটি ৮ নভেম্বর, ২০২১ থেকে ২৮ ডিসেম্বর, ২০২১ পর্যন্ত প্রতি সোম ও মঙ্গলবার টিভিএন- এ প্রিমিয়ার হয়েছিল। এটি নির্বাচিত অঞ্চলগুলিতে আইকিউআইওয়াইআই-এর মাধ্যমেও স্ট্রিমিংয়ের জন্য উপলব্ধ রয়েছে৷
সারমর্ম
জোসেওন রাজবংশের মধ্যে স্থাপন করা, এটি একটি তরুণ ভোজনরসিকের গল্প বলে যে অনিচ্ছাকৃতভাবে একজন রাজকীয় পরিদর্শক হয়ে ওঠে এবং একজন তালাকপ্রাপ্ত মহিলা যে সুখের সন্ধানে ছুটোছুটি করে, আর তারা দুর্নীতিবাজ রাজনীতিবিদদের তদন্ত ও ফাঁস করার জন্য দল গঠন করে।
বাব আল-হারা
বাব আল-হারা (Bab Al-Hara, باب الحارة; "প্রতিবেশীর দরজা") হল আরব বিশ্বের অন্যতম বিখ্যাত ধারাবাহিক টিভি নাটক, যা আরবের এক কোটি দর্শক নিয়মিত দেখে থাকে। ধারাবাহিকে 1৯৩০ সালে ফরাসি শাসনাধীন থাকাকালে স্বাধীনতাকামী সিরিয়ার দামেস্কের কয়েকজন প্রতিবেশী পরিবারের নিত্যদিনের জীবনযাত্রা ও পারিবারিক ঘটনাকে দেখানো হয়েছে। আন্তঃপ্রজন্মের মিশ্র সংস্কৃতির ঘটনা হওয়ার কারণে আরব দেশের সকল ধর্মের মানুষের নিকট ধারাবাহিকটি জনপ্রিয় হয়ে ওঠে, যার সাফল্যের ধারাবাহিকতায় ২০১৬ পর্যন্ত পরপর এর আটটি মৌসুম র্নির্মাণ করা হয়। পরবর্তীতে ধারাবাহিকটির শুটিং দুবাইয়ে করার প্রস্তাব করা হলেও বহু সিরীয় এর প্রতিবাদ করেন, কেনোনা এতে ধারাবাহিকের সৃষ্ট চলমান ঐতিহ্যনির্ভর আবহে বিঘ্ন ঘটতে হতে পারে।
পিটার জজ (ক্রিকেটার)
পিটার ফ্রান্সিস জজ (১০ মে ১৯১৬, ক্রিকলউড, মিডলসেক্স - ৪ মার্চ ১৯৯২, ক্যামডেন, লন্ডন) ছিলেন একজন ইংরেজ ক্রিকেটার। তিনি একজন ডানহাতি ফাস্ট-মিডিয়াম বোলার ছিলেন এবং মিডলসেক্স এবং গ্ল্যামারগানের হয়ে খেলতেন। ১৪ বছরের ক্যারিয়ারে, তিনি ৬৮টি প্রথম-শ্রেণীর ম্যাচে উপস্থিত ছিলেন। ১৯৪৬ সালে সফরকারী ভারতীয়দের বিরুদ্ধে কার্ডিফ আর্মস পার্কে তিনি ক্রিকেট ইতিহাসে সবচেয়ে দ্রুততম জুটি রেকর্ড করার জন্য উল্লেখযোগ্য। তিনি এক মিনিটের ব্যবধানে পরপর দুই বলে আউট হন, যখন তার অধিনায়ক ব্যাটিং অর্ডার উল্টানোর সিদ্ধান্ত নেন, বাধ্য হয়ে ফলোঅন করতে বাধ্য হন।
অ্যানি কারাভা
অ্যানি কারাভা (জন্ম ২৮ এপ্রিল, ২০০০ ) একজন ফিনিশ ফ্রিস্টাইল স্কিয়ার যিনি স্লোপস্টাইল এবং বড় বাতাসে প্রতিদ্বন্দ্বিতা করেন।
তিনি ২০১৮ সাল পর্যন্ত প্রায় দশ বছর ফ্রান্সের অ্যানেসিতে তার পরিবারের সাথে বসবাস করতেন। Kärävä ২০১৮ সালের গ্রীষ্মে ফ্রান্সে একজন ছাত্র লিখেছিলেন। Kärävä ২০১২ সাল পর্যন্ত ফ্রিস্টাইল স্কিইং শুরু করেনি। এর আগে, তিনি স্নোবোর্ডিং অনুশীলন করতেন।
Kärävä ফিনল্যান্ডের ২০১৮ পিয়ংচাং অলিম্পিকে অংশগ্রহণকারী দলের জন্য নির্বাচিত হয়েছিল, কিন্তু গেমসের এক সপ্তাহেরও কম আগে তিনি তার হাঁটুতে আঘাত পেয়েছিলেন এবং গেমগুলি এড়িয়ে যেতে হয়েছিল। তিনি ফিনিশ দলের সর্বকনিষ্ঠ ক্রীড়াবিদ এবং ২১ শতকে জন্মগ্রহণকারী প্রথম ফিনিশ অলিম্পিক প্রতিনিধি হতেন।
ফ্রিস্টাইল স্কিইংয়ে Kärävä-এর সেরা কৃতিত্ব হল ২০১৭ সালের বিশ্ব চ্যাম্পিয়নশিপের ঢালে পঞ্চম স্থান এবং ২০১৬ যুব অলিম্পিকে পঞ্চম স্থান। ২০১৭-২০১৮ FIS বিশ্বকাপে তিনি তার সেরা ১৪তম স্থান পেয়েছেন।
লিখা সায়া
লিখা সায়া (জন্ম ) হলেন অরুণাচল প্রদেশের একজন ভারতীয় রাজনীতিবিদ।
২০১৪ অরুণাচল প্রদেশ বিধানসভা নির্বাচনে সায়া ইয়াকুলি আসন থেকে অরুণাচলের পিপলস পার্টির সদস্য হয়ে বিনা প্রতিদ্বন্দ্বিতায় নির্বাচিত হয়েছিলেন।
ইটা
ইটা (বড়হাতের অক্ষর Η ছোটহাতের অক্ষর η ;ἦτα   ETA   বা ήτα    তাই   ) হ'ল গ্রীক বর্ণমালার সপ্তম অক্ষর। মূলত একটি ব্যঞ্জনবর্ণ / h / বোঝায়, প্রাচীন গ্রীকের ধ্রুপদী অ্যাটিক উপভাষায় এর শব্দটির মানটি একটি দীর্ঘ স্বর যা উত্থাপিত হয়েছিল   হেলেনিস্টিক গ্রিক ভাষায়, এই প্রক্রিয়াটি ইয়োটাসিজম নামে পরিচিত।
প্রাচীন অ্যাটিক সংখ্যা পদ্ধতিতে (হ্যারোডিয়ানিক বা অ্যাক্রোফোনিক সংখ্যা), ১০০ সংখ্যা বোঝায়, কারণ এটি হিকাতন এর শুরুতেই ছিল। আর প্রাচীন হিকাতন বানান = একশত । গ্রিক সংখ্যার পরবর্তী ব্যবস্থায় এর মান হয় ৮।
এটা ফিনিশীয় লিপি র হেথ থেকে প্রাপ্ত। এটা থেকে যে চিঠিগুলি উঠেছিল সেগুলির মধ্যে লাতিন H|এইচ এবং সিরিলিক বর্ণ И অন্তর্ভুক্ত রয়েছে।
ইতিহাস
ডান|থাম্ব| হিপোক্রেটিসের পুত্র, খ্রিস্টপূর্ব ৪৮। খ্রিস্টাব্দে মেগলকস- এর অস্ট্রাকন-এ / এইচ / এর কার্যক্রমে এটা ( হেটা )। শিলালিপি: ΜΕΓΑΚLES HIΠΠΟΚRATOS। অ্যাথালসের স্টোয়ায় অবস্থিত অ্যাথেন্সের প্রাচীন আগোড়া যাদুঘরে প্রদর্শনীতে। অক্ষরের আকৃতি 'এইচ' মূলত বেশিরভাগ গ্রিক উপভাষার শব্দ ইংরেজি এইচ শব্দটির প্রতিনিধিত্ব করতে ব্যবহৃত হয়েছিল, এটি একটি অঘোষ কণ্ঠনালীয় ঊষ্মধ্বনি । খ্রিস্টপূর্ব ৮ম শতাব্দীতে এট্রুস্কান এবং অন্যান্য পুরাতন ইটালিক বর্ণমালা দ্বারা এই ফাংশন ধার করা হয়েছিল, যা গ্রিক বর্ণমালার ইউবিয়ান ফর্মের উপর ভিত্তি করে ছিল। এটি লাতিন বর্ণমালার H|এইচ অক্ষর জন্ম দেয়।
ইটাসিজম
গ্রীসে প্রচলিত ক্ল্যাসিকাল ভাষায়  ইটা  শব্দটা উঠে আসে একাধিক অন্যান্য স্বতন্ত্র স্বরবর্ণের সঙ্গে মিশে গিয়ে, যাকে বলে আইওটাসিজম বা ইটাসিজম থেকে।
ইটাসিজম আধুনিক গ্রিক ভাষায় অব্যাহত রয়েছে, যেখানে বর্ণটির নামটি উচ্চারণ করা হয় এবং শব্দটি / i / উপস্থাপন করে। এই ফাংশনটি কয়েকটি অন্যান্য অক্ষর ( ι, υ ) এবং ডিগ্রাফগুলি (ει, οι) এর সাথে ভাগ করে, যা সমস্ত একইভাবে উচ্চারিত হয়। এই ঘটনাকে বড় আকারে আইওটাসিজম বলা হয়।
সিরিলিক লিপি
সিরিলিক লিপিতে ইটা থেকে শব্দ ধার করা হয়েছিল, যেখান থেকে সিরিলিক অক্ষর И এসেছে।
দোদ্দা গণেশ
দোদ্দানারাসিয়া গণেশ (ದೊಡ್ಡ ಗಣೇಶ್; জন্ম: ৩০ জুন, ১৯৭৩) মহীশূরের বেঙ্গালুরু এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও কোচ। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে কর্ণাটক দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন দোদ্দা গণেশ।
প্রথম-শ্রেণীর ক্রিকেট
১৯৯৪-৯৫ মৌসুম থেকে ২০০৫ সাল পর্যন্ত দোদ্দা গণেশের প্রথম-শ্রেণীর খেলোয়াড়ী জীবন চলমান ছিল। দোদ্দা গণেশ ডানহাতি মিডিয়াম-ফাস্ট বোলার ছিলেন। ১৯৯৮-৯৯ মৌসুমে ঘরোয়া পর্যায়ে জাভাগাল শ্রীনাথ, ভেঙ্কটেশ প্রসাদ, অনিল কুম্বলে ও সুনীল জোশী’র ন্যায় জাতীয় পর্যায়ের খেলোয়াড় সমৃদ্ধ কর্ণাটক দলের অন্যতম সফল বোলার ছিলেন।
সীমিত পর্যায়ে টেস্টে অংশগ্রহণের সুবাদে আশানুরূপ খেলা উপহার দিতে পারেননি দোদ্দা গণেশ। ৫৭.৪০ গড়ে মাত্র পাঁচ উইকেট লাভে সক্ষম হয়েছিলেন। প্রথম-শ্রেণীর ক্রিকেটে ১০৪ খেলায় অংশ নিয়ে ৩৬৫ উইকেট পান। তন্মধ্যে, কর্ণাটকের পক্ষে ২৭.০৯ গড়ে ২৯৯ উইকেট দখল করেছিলেন।
খেলোয়াড়ী জীবনের শুরুতে উইকেট-রক্ষক হিসেবে খেলার পাশাপাশি উদ্বোধনী ব্যাটসম্যান ছিলেন। কেরালার উইকেট-রক্ষক কে. এন. অনন্তপদ্মনভন ও ভারতের বিশ্বকাপ বিজয়ী উইকেট-রক্ষক সৈয়দ কিরমানী’র খেলা তাকে ভীষণভাবে প্রলুদ্ধ করে। গুন্ডাপ্পা বিশ্বনাথ তার বোলিং প্রতিভা সম্পর্কে অবগত হন ও চিকনা ক্লাবে খেলার জন্যে সুপারিশ করেন। বালেহনারে অবস্থানকালে ইসমাইলের সাথে তিনিও খেলতেন। কিন্তু, সুযোগের সীমাবদ্ধতায় হতাশ হয়ে পড়েন। এরপর, তিনি এভি জয়প্রকাশের প্রশিক্ষণ কেন্দ্রে বোলার হিসেবে নিজেকে বিকশিত করতে থাকেন। এরফলে, কর্ণাটক দলের পক্ষে খেলার পথ সুগম হয়।
স্বর্ণালী সময়
১৯৯০-এর দশকটি কর্ণাটক ক্রিকেটে স্বর্ণালী যুগ হিসেবে ধরে নেয়া যায়। জাভাগল শ্রীনাথ, ভেঙ্কটেশ প্রসাদ, অনিল কুম্বলে ও সুনীল জোশী’র উপস্থিতিতে এখানেও তিনি সীমিত পর্যায়ের সুযোগ পেতেন। ১৯৯৪-৯৫ মৌসুমে কর্ণাটক দলের পক্ষে অভিষেক ঘটলেও দলে তিনি স্থায়ীভাবে আসন গেড়ে নিতে পারেননি। নিচুস্তর থেকে আসায় তাকে দলীয় সঙ্গী ও শুভাকাঙ্খীদের সহযোগিতায় অগ্রসর হতে হয়েছিল।
১৯৯৬-৯৭ মৌসুমের ইরানি কাপ প্রতিযোগিতায় বাদ-বাকী ভারতীয় একাদশের বিপক্ষে দূর্দান্ত খেলা উপহার দেন। জাতীয় দলের তারকা ভি. ভি. এস. লক্ষ্মণ ও নবজ্যোৎ সিং সিঁধু’র ন্যায় ব্যাটসম্যানসহ ১১ উইকেট লাভের কৃতিত্ব দেখান। সুন্দর এ ক্রীড়াশৈলী প্রদর্শনের স্বীকৃতিস্বরূপ দক্ষিণ আফ্রিকা গমনার্থে তাকে ভারত দলের সদস্যরূপে অন্তর্ভুক্ত করা হয়।
আন্তর্জাতিক ক্রিকেট
১৯৯৬-৯৭ মৌসুমে একমাত্র ওডিআই খেলেন জিম্বাবুয়ের বিপক্ষে। পাঁচ ওভারে ১/২০ বোলিং পরিসংখ্যান দাঁড় করান। ১৯৯৬-৯৭ মৌসুমে ভারত দলের সদস্যরূপে দক্ষিণ আফ্রিকা গমন করেন। কেপ টাউনে অনুষ্ঠিত সিরিজের দ্বিতীয় টেস্টে দক্ষিণ আফ্রিকার বিপক্ষে তার অভিষেক পর্ব সম্পন্ন হয়। প্রথম ইনিংসে ২৪ ওভার বোলিং করেও কোন সফলতার স্বাক্ষর রাখতে পারেননি। তবে, দ্বিতীয় ইনিংসে গ্যারি কার্স্টেনকে লেগ বিফোর উইকেটের ফাঁদে ফেলে প্রথম উইকেট লাভে সক্ষম হন। ঐ খেলায় তার দল শোচনীয়ভাবে পরাভূত হয়েছিল। জোহেন্সবার্গের পরের টেস্টেও তাকে খেলানো হয়। ঐ খেলায় তিনি মাত্র ৯ ওভার বোলিং করার সুযোগ পান। খেলাটি ড্রয়ে পরিণত হয়েছিল।
ঐ সফরে তেমন ভালো খেলা উপহার দিতে না পারলেও ১৯৯৭ সালে ওয়েস্ট ইন্ডিজ গমনার্থে তাকে দলে রাখা হয়। বার্বাডোসের তৃতীয় টেস্টে অংশ নেন। উভয় ইনিংসে কার্ল হুপারের উইকেটসহ চার উইকেট লাভ করেন। মাত্র ১২০ রানের জয়ের লক্ষ্যমাত্রা থাকলেও ভারত দল ৮১ রানে গুটিয়ে যায়। গায়ানায় বৃষ্টিবিঘ্নিত টেস্টও তিনি খেলেছিলেন।
অবসর
আন্তর্জাতিক ক্রিকেটে উপেক্ষিত হলেও কর্ণাটক দলের প্রধান বোলিং আক্রমণ পরিচালনাকারী ছিলেন তিনি। ১৯৯৪-৯৫ মৌসুম থেকে ২০০৫-০৬ মৌসুম পর্যন্ত দীর্ঘ খেলোয়াড়ী জীবনে ৩৬৫ উইকেট পেয়েছিলেন তিনি। তন্মধ্যে, ২০০২-০৩ মৌসুমে হরিয়ানার বিপক্ষে ব্যক্তিগত সেরা ৭/৩৬ বোলিং পরিসংখ্যান দাঁড় করান। খেলায় তিনি ৮৯ রান খরচায় ১২ উইকেট পেয়েছিলেন। এছাড়াও, ঐ বছরগুলোয় তার ব্যাটিংয়ের মানও বেশ ঈর্ষণীয় পর্যায়ের ছিল। একই মৌসুমে ৪১.২৩ গড়ে ৫৩৬ রান তুলেন। তন্মধ্যে, বিদর্ভের বিপক্ষে ১১৯ রান তুলেন। এটিই তার প্রথম-শ্রেণীর খেলোয়াড়ী জীবনের একমাত্র শতরানের ইনিংস ছিল।
শেষদিকে তার বোলিংয়ের মান উত্তরণ ঘটলেও আর তাকে জাতীয় পর্যায়ে খেলার জন্যে আমন্ত্রণ জানানো হয়নি। ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। ভারতীয় দলের প্রধান কোচের জন্যে আবেদন করেন। ২০১২-১৩ মৌসুমে গোয়া দলের কোচের দায়িত্ব পালন করেন।
ব্যক্তিগত জীবন
খেলোয়াড়ী জীবন শেষে রাজনীতির দিকে ধাবিত হন ও আগ্রহী হয়ে উঠেন। ভারতের সাবেক প্রধানমন্ত্রী এইচ. ডি. দেবগৌড়া’র নেতৃত্বাধীন জনতা দলে যোগদান করেন তিনি।
অক্টোবর, ২০১৬ সালে বিগ বস কানাড়া ৪ প্রতিযোগিতায় অংশগ্রহণ করেন ও ২ সপ্তাহ টিকেছিলেন।
৯৫তম একাডেমি পুরস্কার
অনুষ্ঠানটি মার্কিন যুক্তরাষ্ট্রে এবিসি চ্যানেলে সম্প্রচার করা হবে। এটি প্রযোজনা করবেন রিকি কার্শনার এবং গ্লেন ওয়েইস। ওয়েইসও পরিচালক। কৌতুকাভিনেতা ও রাত্রীকালীন আলাপচারিতা অনুষ্ঠান সঞ্চালক জিমি কিমেল তৃতীয়বারের মতো অনুষ্ঠানটি সঞ্চালনা করবেন, এর আগে তিনি ২০১৭ এবং ২০১৮ সালে অনুষ্ঠানের ৮৯তম এবং ৯০তম একাডেমি পুরস্কার আয়োজন সঞ্চালনা করেন।
মনোনীত
অভিনেতা রিজ আহমেদ ও অভিনেত্রী অ্যালিসন উইলিয়ামস ২০২৩ সালের ২৪শে জানুয়ারি মনোনয়ন ঘোষণা করেন।
মিশেল ইয়ো প্রথম এশীয় নারী হিসেবে শ্রেষ্ঠ অভিনেত্রী বিভাগে মনোনয়ন লাভ করেন। শ্রেষ্ঠ পার্শ্ব অভিনেত্রী বিভাগে হং চাউ এবং স্টেফানি সু-এর মনোনয়ন ফলে প্রথমবারের মত একই বছরে দুইজন এশীয় অভিনেত্রীকে এই বিভাগে মনোনয়ন দেওয়া হয়। উপরন্তু, ইয়োর শ্রেষ্ঠ অভিনেত্রীর মনোনয়ন, কি হুই কোয়ানের শ্রেষ্ঠ পার্শ্ব অভিনেতার মনোনয়ন হং চাউ ও স্টেফানি সু শ্রেষ্ঠ পার্শ্ব অভিনেত্রীর মনোনয়নের ফলে প্রথমবারের মত একই বছরে একাধিক অভিনয় বিভাগে এশীয় অভিনয়শিল্পী মনোনয়ন লাভ করেন। ব্ল্যাক প্যান্থার: ওয়াকান্ডা ফরেভার-এর জন্য শ্রেষ্ঠ পার্শ্ব অভিনেত্রীর মনোনয়নের ফলে অ্যাঞ্জেলা বাসেট প্রথম ব্যক্তি হিসেবে মার্ভেল কমিক্সের উপর ভিত্তি করে নির্মিত চলচ্চিত্রে অভিনয়ের জন্য অস্কারে অভিনয় বিভাগে মনোনয়ন পান। অল কোয়ায়েট অন দ্য ওয়েস্টার্ন ফ্রন্ট শ্রেষ্ঠ চলচ্চিত্র বিভাগে মনোনীত হওয়া পঞ্চদশ আন্তর্জাতিক পূর্ণদৈর্ঘ্য চলচ্চিত্র। ৯০ বছর বয়সী জন উইলিয়ামস অস্কারের ইতিহাসে বয়োজ্যেষ্ঠ প্রতিযোগীমূলক বিভাগে মনোনীত ব্যক্তি। এটি তার ৫৩তম মনোনয়ন এবং পাশাপাশি তিনি সর্বাধিক অস্কার-মনোনীত জীবিত ব্যক্তি এবং দ্বিতীয় সর্বাধিক মনোনীত ব্যক্তি (ওয়াল্ট ডিজনির পিছনে) হিসেবে তার নিজের রেকর্ডটিও ভেঙে ফেলেন। অস্কারের ইতিহাসে এই আয়োজনে অভিনয় শাখায় সর্বাধিক অ-মার্কিন মনোনীত ব্যক্তি ছিলেন, যেখানে চারটি অভিনয় বিভাগে ১১ জন অ-মার্কিন ব্যক্তি মনোনয়ন লাভ করেন। দ্য ফেবলম্যান্স-এ অভিনয়ের জন্য শ্রেষ্ঠ পার্শ্ব অভিনেতা বিভাগে মনোনীত জুড হার্শ চার দশকের ব্যবধানে দুটি মনোনয়ন পাওয়া প্রথম অভিনেতা। এটি তার দ্বিতীয় মনোনয়ন, এর আগে তিনি ১৯৮১ সালে ৫৩তম একাডেমি পুরস্কারের অর্ডিনারি পিপল (১৯৮০) চলচ্চিত্রের জন্য মনোনীত হন। এভরিথিং এভরিওয়েআর অল অ্যাট ওয়ান্স-এ অভিনয়ের জন্য জেমি লি কার্টিস এবং স্টেফানি সু'র শ্রেষ্ঠ পার্শ্ব অভিনেত্রী বিভাগে মনোনয়ন এলজিবিটিকিউ চরিত্রের ১৪তম ও ১৫তম মনোনয়ন৷ শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে মনোনয়ন পাওয়া দ্য কোয়েট গার্ল আয়ারল্যান্ড থেকে প্রথম নিবেদন।
অ্যাভাটার: দ্য ওয়ে অব ওয়াটার ও টপ গান: ম্যাভরিক-এর শ্রেষ্ঠ চলচ্চিত্র বিভাগে ফলে প্রথমবারের মত একই অনুষ্ঠানে দুটি চলচ্চিত্রের অনুবর্তী পর্ব মনোনয়ন লাভ করে। একইসাথে প্রথমবারের মত বিশ্বব্যাপী $১ বিলিয়ন আয় করা দুটি চলচ্চিত্র একসঙ্গে শ্রেষ্ঠ চলচ্চিত্র বিভাগে মনোনয়ন লাভ করে।
৭ম একাডেমি পুরস্কারের পর ৮৮ বছরে প্রথমবারের মত শ্রেষ্ঠ অভিনেতা বিভাগে মনোনীতরা সকলেই প্রথমবার মনোনয়ন লাভ করেন।
৪৪তম একাডেমি পুরস্কারের পর ৫১ বছরের মধ্যে প্রথমবারের মত শ্রেষ্ঠ পার্শ্ব অভিনেতা ও শ্রেষ্ঠ পার্শ্ব অভিনেত্রী উভয়ই একটি চলচ্চিত্রের জন্য দ্বৈত মনোনয়ন পেয়েছে। ৩২তম একাডেমি পুরস্কারের পর ৬৩ বছরেও এটি প্রথম যে দুটি পৃথক চলচ্চিত্র একই বিভাগে দুটি অভিনয়ের মনোনয়ন পেয়েছে।
চারটি অভিনয় শাখায় ১৬ জন প্রথমবারের অস্কার মনোনীত হওয়ার ফলে এই আয়োজনে অস্কারের ইতিহাসে সর্বাধিক প্রথমবার অস্কার মনোনয়ন লাভ করেন।
লাইভ অ্যাকশন স্বল্পদৈর্ঘ্য চলচ্চিত্রের জন্য মনোনীত আলফোনসো কুয়ারোন দ্বিতীয় ব্যক্তি হিসেবে সাতটি ভিন্ন বিভাগে অস্কারের মনোনয়ন লাভ করেন (আগের বছর কেনেথ ব্র্যানার করা রেকর্ডের সমান)। এই বিভাগে মনোনীত ল্য পিউপিল ডিজনি+-এর প্রথম মনোনয়ন। টড ফিল্ড, ড্যানিয়েল কোয়ান ও ড্যানিয়েল শাইনার্ট, ক্যাথরিন মার্টিন, মার্টিন মাকডনা ও স্টিভেন স্পিলবার্গ প্রত্যেকে তিনটি করে মনোনয়ন লাভ করেন। ক্যাথরিন মার্টিন ব্যতীত সকলেই শ্রেষ্ঠ পরিচালক, শ্রেষ্ঠ মৌলিক চিত্রনাট্য ও শ্রেষ্ঠ চলচ্চিত্রের জন্য প্রযোজক হিসেবে মনোনীত হন। ক্যাথরিন এলভিস চলচ্চিত্রের জন্য শ্রেষ্ঠ পোশাক পরিকল্পনা, শ্রেষ্ঠ নির্মাণ পরিকল্পনা ও শ্রেষ্ঠ চলচ্চিত্রের জন্য প্রযোজক হিসেবে মনোনয়ন লাভ করেন।
গভর্নরস পুরস্কার
২০২২ সালের ২১শে জুন একাডেমি ১৩তম বার্ষিক গভর্নরস পুরস্কার অনুষ্ঠানের বিজয়ীদের নাম ঘোষণা করে। ২০২২ সালের ১৯শে নভেম্বর অনুষ্ঠিত আয়োজনে নিম্নলিখিত প্রাপকদের একাডেমি সম্মানসূচক পুরস্কার এবং জিন হারশল্ট মানহিতৈষী পুরস্কার প্রদান করা হয়:
অনুষ্ঠানের তথ্য
২০২৩ সালের ১১ই ফেব্রুয়ারি রব পেইন সহ-নির্বাহী প্রযোজক হিসেবে সারাহ লেভিন হল, রাজ কাপুর, ইরিন আরউইন এবং জেনিফার শ্যারন প্রযোজক হিসেবে যোগদান করে, রিকি মাইনর সঙ্গীত পরিচালক হিসেবে কাজ করবেন। ২০২০ সালের আয়োজনে ট্যারিন হার্ড প্রতিভা নির্মাতা হিসাবে, ডেভ বুন, নেফেটারি স্পেন্সার এবং অ্যাগাথে প্যানারেটোস লেখক হিসেবে এবং রবার্ট ডিকিনসন আলোক ডিজাইনার হিসেবে কাজ করবেন।
অ্যান্ড্রেয়া রাইজব্রা'র মনোনয়ন ও বিতর্ক
তার ফিল্ম টু লেসলির জন্য সেরা অভিনেত্রীর জন্য আন্দ্রেয়া রাইজবরোর মনোনয়ন সমালোচক এবং পণ্ডিতদের মধ্যে ক্ষোভের সৃষ্টি করেছিল, কারণ চলচ্চিত্রটির পরিবেশক মোমেন্টাম পিকচার্স চলচ্চিত্রটির জন্য একটি প্রচলিত, বিজ্ঞাপন-চালিত পুরষ্কার প্রচারাভিযানের জন্য অর্থায়ন করেনি; পরিবর্তে পরিচালক মাইকেল মরিস এবং তার স্ত্রী, অভিনেত্রী মেরি ম্যাককরম্যাক, রাইজবোরোকে সেরা অভিনেত্রীর জন্য একাডেমি পুরস্কারের জন্য মনোনীত করার জন্য একটি "সেলিব-সমর্থিত প্রচারণা" আয়োজন করেন। তারা বিনোদন শিল্পের বন্ধু এবং সহকর্মীদের সাথে যোগাযোগ করেছিল, তাদের ফিল্মটি দেখতে বলে এবং যদি তারা এটি উপভোগ করে তবে অন্যদের সাথে শেয়ার করতে বলে। রাইজবরোর পারফরম্যান্সের জন্য যারা লবিং করেছেন তাদের মধ্যে ছিলেন জোডি কমার, কেট উইন্সলেট, অ্যামি অ্যাডামস, এডওয়ার্ড নর্টন, মেলানি লিনস্কি, গুইনেথ প্যালট্রো, জেন ফন্ডা, জেনিফার অ্যানিস্টন এবং সহকর্মী কেট ব্ল্যাঞ্চেট । মরিস এবং রাইজবরো প্রচেষ্টার সমন্বয়ের জন্য প্রচারক নিয়োগ করেছিলেন। যদিও এর আগে ব্যাপকভাবে পুরষ্কারের প্রতিযোগী হিসাবে বিবেচিত না হলেও, প্রচারণাটি সফলভাবে চলচ্চিত্রটির প্রোফাইলকে উন্নীত করেছে কারণ কয়েক ডজন সেলিব্রিটি প্রকাশ্যে এটির প্রশংসা করেছেন এবং সোশ্যাল মিডিয়াতে রাইজবোরোর অভিনয়ের; কেউ কেউ 2023 সালের জানুয়ারিতে একাডেমি পুরস্কারের মনোনয়নের জন্য ভোট দেওয়ার সময় স্ক্রিনিংয়ের আয়োজন করেছিলেন  24 জানুয়ারী রাইজবরো এই পুরস্কারের জন্য মনোনীত হয়েছিল, যেটিকে লস অ্যাঞ্জেলেস টাইমস "অস্কারের ইতিহাসের সবচেয়ে চমকপ্রদ মনোনয়নগুলির মধ্যে একটি" বলে অভিহিত করেছে।
মনোনয়ন ঘোষণার পরে, মিডিয়া এবং চলচ্চিত্র শিল্পের মধ্যে জল্পনা ছিল যে কৌশলটি সরাসরি ভোটারদের লবিং করার বিরুদ্ধে একাডেমি অফ মোশন পিকচার আর্টস অ্যান্ড সায়েন্সেসের নিয়ম লঙ্ঘন করেছে। একাডেমীর নিয়মগুলি প্রচার-সম্পর্কিত যোগাযোগে ব্যক্তিদের "তাদের ব্যক্তিগত স্বাক্ষর, ব্যক্তিগত শুভেচ্ছা, বা ফিল্ম দেখার অনুরোধ" দিতে নিষেধ করে। ফিল্মের ইনস্টাগ্রাম অ্যাকাউন্টে একটি পোস্টও সমালোচনার বিষয় ছিল, সম্ভবত "নাম দ্বারা 'প্রতিযোগীতা' করার বিরুদ্ধে একটি একাডেমি নিয়ম লঙ্ঘন করার জন্য"; পোস্টটিতে ফিল্ম সমালোচক রিচার্ড রোপারের একটি উদ্ধৃতি রয়েছে, যিনি সেরা অভিনেত্রীর সহকর্মী মনোনীত টার -এ ব্ল্যানচেটের চেয়ে রাইজবোরোর অভিনয়ের প্রশংসা করেছিলেন। 27 জানুয়ারী, একাডেমি ঘোষণা করেছে যে তারা "এই বছরের মনোনীতদের আশেপাশে প্রচারাভিযানের পদ্ধতির পর্যালোচনা করছে, কোন নির্দেশিকা লঙ্ঘন করা হয়নি তা নিশ্চিত করার জন্য, এবং সামাজিক মিডিয়ার নতুন যুগে নির্দেশিকাগুলিতে পরিবর্তনের প্রয়োজন হতে পারে কিনা তা আমাদের জানাতে। এবং ডিজিটাল যোগাযোগ"।
"স্মৃতিচারণ"
"স্বরণে"
Deadline noted that Charlbi Dean, Anne Heche, Tom Sizemore, Paul Sorvino, and Chaim Topol were not included in the televised segment; the Academy said before the ceremony it would honor "more than 200 filmmakers, artists, and executives" in its digital magazine A.frame.
বহিঃসংযোগ
অন্যান্য উৎস
সান ফ্রান্সিসকো ক্রনিকল
সান ফ্রান্সিসকো ক্রনিকল (San Francisco Chronicle) হচ্ছে উত্তর ক্যালিফোর্নিয়ার সবচেয়ে বেশি প্রচলিত সংবাদপত্র, সেই সাথে গোটা যুক্তরাষ্ট্রের অন্যতম বৃহৎ একটি সংবাদপত্র। এটি মূলত সরবরাহ করা হয় সান ফ্রান্সিসকো উপকূলবর্তী এলাকায়, কিন্তু এটি উত্তর ও মধ্য ক্যালিফোর্নিয়াতেও সরবরাহ করা হয়। ১৮৬৫ সালে চার্লস ডি ইয়াং ও এম. এইচ. ডি ইয়াং নামের দুই ভাই একত্রে দ্য ডেইলি ড্রামাটিক ক্রনিকল নামে একটি সংবাদপত্র প্রকাশ শুরু করে, যা আজকের সান ফ্রান্সিসকো ক্রনিকল। সান ফ্রান্সিসকোতে শুরু হয়ে ১৮৮০ সাল পর্যন্ত পত্রিকাটি ছিলো যুক্তরাষ্ট্রের পশ্চিম উপকূলবর্তী এলাকার সবচেয়ে বেশি প্রচারিত দৈনিক। বর্তমানে শুধুমাত্র লস অ্যাঞ্জেলস টাইমস এটিকে টপকে প্রথম স্থানে রয়েছে। এছাড়া বর্তমানে ক্রনিকল বিক্রির দিক থেকে যুক্তরাষ্ট্রের ১২তম বৃহৎ দৈনিক পত্রিকা।
অ্যাটমিক প্যাকিং ফ্যাক্টর
কেলাসবিদ্যা, বা স্ফটিক বিজ্ঞানে,   অ্যাটমিক প্যাকিং ফ্যাক্টর ,  প্যাকিং দক্ষতা  বা   প্যাকিং ভগ্নাংশ  বলতে বোঝায় কোন একটি   একক কোষের মোট   আয়তনের   কত অংশ উক্ত কোষের কণা বা কণাগুলি দ্বারা অধিকৃত থাকে | এটি একটি  একক বিহীন রাশি এবং এর মান সর্বদা এক এর চেয়ে কম | পারমাণবিক ব্যবস্থায়  কণাগুলোকে দৃঢ় গোলক রূপে বিবেচনা করে অ্যাটমিক প্যাকিং ফ্যাক্টর নির্ণয় করা হয় | গোলকের  ব্যাসার্ধের সর্বোচ্চ মান কে এমন ভাবে গ্রহণ করা হয় যাতে কণাগুলো একে অপরের সাথে অধিক্রমণ না করে | একক উপাদান বিশিষ্ট কেলাসে প্যাকিং ভগ্নাংশকে গাণিতিকভাবে এভাবে প্রকাশ করা যায় –
যেখানে Nparticle হচ্ছে একক কোষে বিদ্যমান কণার সংখ্যা, Vparticle হলো একটি কণার আয়তন এবং Vunit cell  হলো একক কোষের মোট আয়তন | একক উপাদান বিশিষ্ট গঠনের ক্ষেত্রে এটা গাণিতিক ভাবে প্রমাণিত যে, কাছাকাছি পুঞ্জীভূত গঠন  বা  ঘন সন্নিবেশ গঠন  দ্বারা প্রাপ্ত সবচেয়ে ঘন বিন্যস্ত পরমাণুর অ্যাটমিক প্যাকিং ফ্যাক্টর হলো ০.৭৪ (কেপলার অনুমান দেখুন ) | তবে বহু উপাদান বিশিষ্ট গঠনের ক্ষেত্রে অ্যাটমিক প্যাকিং ফ্যাক্টর  ০.৭৪ ছাড়িয়ে যেতে পারে | একক কোষের অ্যাটমিক প্যাকিং ফ্যাক্টর ম্যাটেরিয়াল সায়েন্স এর গবেষণার সাথে সম্পর্কযুক্ত যেখানে এটি পদার্থের বিভিন্ন বৈশিষ্ট্য ব্যাখ্যা করে থাকে | উদাহরণস্বরূপ,উচ্চ অ্যাটমিক প্যাকিং ফ্যাক্টরযুক্ত ধাতুগুলির একটি উচ্চ "কার্যক্ষমতা" (ক্ষয়ক্ষমতা বা নমনীয়তা) থাকবে | এই বিষয়টিকে একটি মসৃণ রাস্তার সাথে তুলনা করা যেতে পারে | রাস্তা নির্মাণে ব্যবহৃত পাথরগুলি একত্রে  খুব কাছাকাছি  পুঞ্জীভূত বা সন্নিবেশিত থাকলে   কোনো রাস্তা  যেরূপ  মসৃণ হয় তদ্রূপ উচ্চ অ্যাটমিক প্যাকিং ফ্যাক্টরযুক্ত ধাতুসমূহে এটি ধাতব পরমাণুগুলোকে খুব সহজে একে অপরের উপর দিয়ে পিছলিয়ে যেতে সাহায্য করে |
একক উপাদান বিশিষ্ট কেলাসের গঠনসমূহ
পারমাণবিক ব্যবস্থা কর্তৃক গ্রহণকৃত সাধারণ গোলক পুঞ্জীকরণ বিন্যাসের সাথে তাদের প্যাকিং ভগ্নাংশের তালিকা নিচে প্রদান করা হলো - বেশিরভাগ ধাতুতে হয় ষড়ভুজাকার ঘন সন্নিবেশ, পৃষ্ঠকেন্দ্রিক ঘনকাকার অথবা দেহকেন্দ্রিক ঘনকাকার গঠন দেখা যায় |
দেহকেন্দ্রিক ঘনকাকার
দেহকেন্দ্রিক ঘনকাকার স্ফটিক কাঠামোর সরল একক কোষ ( আদিম একক কোষ ) নয়টি পরমাণু হতে প্রাপ্ত ভগ্ন অংশ ধারণ করে থাকে ( যদি স্ফটিকের কণাগুলো পরমাণু হয় ) : একটি কণা  ঘনকের  প্রতিটি কোণায় বিদ্যমান পরমাণু হতে আসে এবং অপরটি ঘনকের কেন্দ্রে বিদ্যমান পরমাণু হতে আসে | যেহেতু আটটি কোণার পরমাণুর প্রত্যেকটির আয়তন আটটি সংলগ্ন কোষের মধ্যে ভাগ হয়ে যায়, সেহেতু প্রতিটি দেহকেন্দ্রিক ঘনকাকার কোষে দুটি কণার সমতুল্য পরিমাণ (একটি কোণায় এবং একটি কেন্দ্রে ) কণা থাকে |
প্রতিটি কোণার পরমাণু কেন্দ্রের পরমাণুকে স্পর্শ করে । কেন্দ্রের মধ্য দিয়ে ঘনকটির এক কোণা থেকে অপর কোণা পর্যন্ত অঙ্কিত রেখা 4r দিয়ে যায়, যেখানে r হচ্ছে একটি পরমাণুর ব্যাসার্ধ | জ্যামিতিক উপায়ে প্রাপ্ত দেহ কর্ণের দৈর্ঘ্য a√3 | দেহ কেন্দ্রিক ঘনকাকার কাঠামোর ধারের বা কিনারার দৈর্ঘ্য  প্রতিটি পরমাণুর ব্যাসার্ধের সাথে নিম্নরূপে সম্পর্কিত  :
ষড়ভুজাকার ঘন সন্নিবেশ
ষড়ভুজাকার ঘন সন্নিবেশ গঠনের জন্য ও প্রতিপাদন প্রক্রিয়া সদৃশ | এক্ষেত্রে একক কোষটি (যা তিনটি সরল বা আদিম একক কোষ এর সমতুল্য ) হল একটি ষড়ভূজাকার প্রিজম যা  ছয়টি কণা ধারণ করে ( যদি স্ফটিকে  বিদ্যমান কণাগুলি পরমাণু হয় ) | প্রকৃতপক্ষে, এই কণাগুলির মধ্যে তিনটি কণা অবস্থান করে মাঝের স্তরে (প্রিজমের অভ্যন্তরে ) , উপরের ও নিচের স্তরের (প্রিজমের ভূমিসমূহের উপর অবস্থিত ) কেন্দ্রীয় পরমাণু সংলগ্ন কোষের মধ্যে ভাগ হয়ে যায় এবং শীর্ষের ৬ টি পরমাণুর প্রত্যেকটি অন্য পাঁচটি সংলগ্ন কোষের মধ্যে ভাগ হয়ে যায় | সুতরাং, একটি কোষের মোট কণার সংখ্যা ৩ + (১/২) × ২+ (১/৬) × ৬ × ২ = ৬ টি | প্রতিটি পরমাণু অন্য বারোটি পরমাণুকে স্পর্শ করে। ধরা যাক ,  a\ হলো প্রিজমের কিনারা দৈর্ঘ্য বা এক ধারের দৈর্ঘ্য   এবং c\ হলো প্রিজমের উচ্চতা | প্রিজমের উচ্চতা দুটি স্তরের মধ্যকার দূরত্বের দ্বিগুণ অর্থাৎ একটি নিয়মিত চতুস্তলকের  উচ্চতার দ্বিগুণ যার শীর্ষগুলো নিচের স্তরের কেন্দ্রীয় পরমাণু দ্বারা দখলকৃত | অতএব , চতুস্তলকের ধার বা কিনারা হলো  a\ | যদি  a = 2r\ হয় , তাহলে খুব সহজেই বলা চলে এর উচ্চতা  এবং   | তাই এর আয়তন দাঁড়ায় (3/2)√3 a^2 c\ অর্থাৎ 24√2 r^3\  |
এভাবে নিম্নরূপে এর অ্যাটমিক প্যাকিং ফ্যাক্টর নির্ণয় করা সম্ভব :
আরো পড়ুন
বিষয়শ্রেণী : কেলাসবিদ্যা